మన తెలంగాణ /పటాన్ చెరు :మండల పరిధిలోని బీడీఎల్ భానూర్ పోలీస్ స్టేషన్ పరిధిలోని ఔటర్ రింగ్ రోడ్డు డివైడర్ మద్య చెట్ల పొదల్లో వృద్ద దంపతులుగా అనుమానిస్తున్న రెండు మృతదేహాలు అనుమానస్పద స్తితిలో పడి ఉన్నాయి. ఈ సంఘటన ఈ ప్రాంతంలో ఆందోళన రేకెతించింది. అయితే మృత దేహాలను సంబందించిన వివరాలు తెలియరాలేదు. వివరాల్లోకి వెళితే.. బీడీఎల్ భానూర్ సిఐ వేణుగోపాల్ రెడ్డి చెప్పిన వివరాలు ఇలా ఉన్నాయి. గురువారం తెల్లవారు జామున ఓఆర్‌అర్ కు చెందిన రఘు ఇచ్చిన సమాచారం మేరకు సంఘటన స్థలంకు వెళ్లిచూడగ గార్డియన్ స్కూల్ సమీపంలో ఓఆర్‌ఆర్ పై ఆడ ,మగ రెండు మృతదేహాలు ఉన్నాయన్నారు. .వెంటనే విచారణ చేపట్టామని , అయితే మృతుల వివరాలు తెలియాల్సి ఉందన్నారు. ఓఆర్‌ఆర్ పైకి కాలినడకన వచ్చి ఆత్మహత్య చేసుకున్నారా లేక ఎవరైన హత్యచేసి వాహనం పై తెచ్చి ఇక్కడ పడవేసారా అన్న కోణంలో కూడా దర్యాప్థు చేస్తున్నామన్నారు , మృతుని తలకు గాయాలుండడంతో పలు అనుమానాలకు తావిస్తుంది. అయితే ఔటర్ రింగ్ రోడ్డు పైకి కాలినడుకన వచ్చే వారికి అనుమతి లేదు. అలాంటిది వృద్ద దంపతులు ఏ విధంగా వచ్చారన్న అనుమానాలు ఉన్నాయి.
mana telamgaana /patan cheru :mandala paridhilooni bdl bhanur polies station paridhilooni outer ring roddu divider madya chetla podallo vrudda dampatulugaa anumaanistunna rendu mrutadehaalu anumaanaspada stitilo padi unnaayi. ee sanghatana ee praantamlo aandolana reketinchindi. ayithe mruta dehaalanu sambandinchina vivaraalu teliyaraaledu. vivaraalloki velithe.. bdl bhanur ci venugopal reddi cheppina vivaraalu ilaa unnaayi. guruvaram tellavaaru jaamuna oariar ku chendina raghu ichina samacharam meraku sanghatana sthalanku vellichudaga gardian scool sameepamlo orr pai aada ,maga rendu mrutadehaalu unnaayannaaru. .ventane vichaarana chepattamani , ayithe mrutula vivaraalu teliyalsi undannaaru. orr paiki kaalinadakana vachi aatmahatya chesukunnara leka evaraina hatyachesi vaahanam pai tecchi ikkada padavesara anna konamlo kuudaa daryaapthu chestunnamannaru , mrutuni talaku gayalundadamto palu anumaanaalaku taavistundi. ayithe outer ring roddu paiki kaalinadukana vache vaariki anumati ledu. alantidi vrudda dampatulu e vidhamgaa vacharanna anumaanaalu unnaayi.